S-46/2006

Mál þetta, sem dómtekið var 16. maí 2006, er höfðað með ákæru lögreglustjórans á Seyðisfirði, útgefinni 23. mars 2006 á hendur B-kvk-þgf Ó-kvk-þgf Ó-kvk-þgf, kt. 000000-0000, Árskógum 1c, Egilsstöðum, E-kk-þgf B-kk-þgf S-kk-þgf, kt. 000000-0000, Bjarkarhlíð 13, Egilsstöðum og Þ-kk-þgf E-kk-þgf E-kk-þgf, kt. 000000-0000, Austurvegi 8, Þórshöfn “fyrir þjófnað, aðfaranótt föstudagsins 17. febrúar 2006, með því að hafa, í félagi, farið inn í verslunina Skóga, Dynskógum 4, Egilsstöðum, í heimildarleysi, inn um ólæstar útidyr á vesturhlið hússins, og stolið þaðan kr. 5.000- í peningum, úr afgreiðslukassa, og talsverðu magni af fatnaði, samanlagt 93 flíkum af ýmsum gerðum, samtals að verðmæti kr. 443.739-.

Telst þetta varða við 244. gr. almennra hegningarlaga nr. 19/1940.

Þess er krafist að ákærðu verði dæmdur til refsingar.”

Um málavaxtalýsingu er skírskotað til ákæru.

Ákærðu játuðu brot sitt skýlaust fyrir dóminum eins og því er lýst í ákæru. Þykir með játningum ákærðu, sem eiga sér stoð í gögnum málsins, sannað að ákærðu hafi gerst sek um þá háttsemi sem greinir í ákæru og er brot ákærðu rétt heimfært til refsiákvæða í ákærunni.

Við ákvörðun refsingar ákærðu er litið til þess að þau eru öll ung að árum, hafa játað brot sitt skýlaust og leitast við að upplýsa málið. Þá liggur fyrir að ákærðu hafa bætt það tjón, sem af verknaði þeirra hlaust, að fullu. Allt er þetta virt ákærðu til refsilækkunar. Á hinn bóginn er til þess að verðmæti þess, sem var stolið, er talsvert. Þá er litið til þess að verknaðurinn var framinn af mörgum í sameiningu.

Ákærða, B-kvk-nf Ó-kvk-nf, á talsverðan sakarferil þótt ung sé að árum og er þar aðallega um að ræða auðgunarbrot, en einnig brot gegn löggjöf um ávana- og fíkniefni. Ákærða hefur frá árinu 2003 hlotið sjö refsidóma fyrir fíkniefnabrot, hylmingu, þjófnað, rán, fjársvik, gripdeild, nytjastuld og ýmis umferðarlagabrot. Að auki hefur ákærða einu sinni gengist undir greiðslu sektar vegna fíkniefnabrots. Hún hlaut dóm 22. desember 2004, 14 mánaða fangelsi, skilorðsbundið í 2 ár fyrir hylmingu, fjársvik og þjófnað, en með þeim dómi var dæmt upp 12 mánaða skilorðsbundið fangelsi, sem ákærða hlaut með dómi 20. desember sama ár. Þá hlaut ákærða dóm 6. apríl 2005, hegningarauka, vegna þjófnaðar og gripdeildar, en var ekki gerð sérstök refsing. Þá hlaut ákærða dóm 15. september 2005, 15 mánaða fangelsi, skilorðsbundið í 3 ár, fyrir þjófnað og tilraun til gripdeildar, en með þeim dómi var dómurinn frá 22. desember 2004 dæmdur upp og ákærða gerð refsing í einu lagi fyrir bæði málin. Síðast var ákærða dæmd til greiðslu sektar með dómi 22. maí sl. vegna fíkniefnabrots, en skilorð dómsins frá 15. september 2005 var látið haldast.

Með broti sínu hefur ákærða nú rofið skilorð dómsins frá 15. september 2005. Með vísan til 60. gr. almennra hegningarlaga ber því að taka þann dóm upp og gera ákærðu refsingu einu lagi fyrir bæði málin, sbr. 77. gr. sömu laga.

Ekki verður fram hjá því horft að ákærða hefur síðastliðin þrjú ár ítrekað gerst sek um ýmis konar auðgunarbrot, þar á meðal þjófnað úr verslunum. Með hliðsjón af framangreindu og þess sem að framan greinir þykir refsing ákærðu hæfilega ákveðin fangelsi í 18 mánuði.

Samkvæmt dómi 15. september 2005 var ákveðið að skilorðsbinda refsingu ákærðu vegna einbeittrar tilraunar hennar við að vinna bug á áfengis- og fíkniefnavanda sínum og snúa til betri vegar. Fram hefur komið að ákærða hefur ekki náð tökum á áfengis- og fíkniefnavanda sínum. Hún hefur þó lagt fram vottorð frá meðferðarstofnun um að hún hafi enn á ný hafið meðferð til að vinna bug á þessu vandamáli sínu. Með hliðsjón af framangreindu þykir ekki fært að skilorðsbinda refsinguna að öllu leyti, en með því að ákærða hefur aftur sýnt viðleitni til að snúa til betri vegar þykir þó rétt að fresta fullnustu refsingar 15 mánaða af refsingunni og ákveða að hún falli niður að liðnum þremur árum frá uppkvaðningu dómsins að telja haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, E-kk-nf B-kk-nf S-kk-nf, á einnig nokkurn sakarferil, en þar er þó aðallega um að ræða brot gegn umferðarlögum. Frá árinu 2001 hefur ákærði tvívegis gengist undir greiðslu sektar og ökuréttarsviptingar vegna umferðarlagabrota, í fyrra skiptið vegna hraðaksturs og í síðara skipti vegna ölvunaraksturs og fíkniefnabrots. Þá hefur ákærði hlotið tvo dóma vegna ölvunaraksturs og var þá jafnframt sviptur ökurétti, síðast árið 2005. Á árinu 2003 var ákæru frestað skilorðsbundið í 2 ár vegna þjófnaðarbrots.

Með vísan til þess sem að framan greinir þykir refsing ákærða hæfilega ákveðin fangelsi í 60 daga. Með hliðsjón af ungum aldri ákærða og því að hann hefur ekki áður hlotið dóm vegna þjófnaðarbrots þykir rétt að fresta fullnustu refsingarinnar og ákveða að hún falli niður að liðnum þremur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, Þ-kk-nf E-kk-nf E-kk-nf, hefur ekki áður gerst brotlegur svo kunnugt sé.

Með vísan til þess sem að framan greinir þykir refsing ákærða hæfilega ákveðin fangelsi í 60 daga. Með hliðsjón af ungum aldri ákærða og því að hann hefur ekki áður gerst brotlegur þykir rétt að fresta fullnustu refsingarinnar og ákveða að hún falli niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða, B-kvk-nf Ó-kvk-nf Ó-kvk-nf, greiði málsvarnarlaun skipaðs verjanda síns, J-kk-ef H-kk-ef hdl., sem þykja hæfilega ákveðin 50.000 krónur og er þar með talinn virðisaukaskattur. Annan sakarkostnað leiddi ekki af máli þessu.

Dóm þennan kveður upp R-kvk-nf B-kvk-nf dómstjóri.

Dómsorð:

Ákærða, B-kvk-nf Ó-kvk-nf Ó-kvk-nf, sæti fangelsi í 18 mánuði, en fullnustu 15 mánaða af refsingunni er frestað og skal hún falla niður að liðnum þremur árum haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, E-kk-nf B-kk-nf S-kk-nf, sæti fangelsi í 60 daga, en fullnustu refsingarinnar er frestað og skal hún falla niður að liðnum þremur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, Þ-kk-nf E-kk-nf E-kk-nf, sæti fangelsi í 60 daga, en fullnustu refsingarinnar er frestað og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærða, B-kvk-nf Ó-kvk-nf Ó-kvk-nf, greiði málsvarnarlaun skipaðs verjanda síns, J-kk-ef H-kk-ef hdl., að fjárhæð 50.000 krónur.

R-kvk-nf B-kvk-nf